Dubay Xalqaro aeroporti 2015 yilda eng ko‘p xalqaro reysdagi yo‘lovchilar soni bo‘yicha 1-o‘rinni egalladi, deb yozmoqda Arabian Business. Xalqaro aeroportlar kengashining ma’lumotiga ko‘ra, ushbu Dubay aeroporti yuk tashish borasida ikkinchi natijani qayd etgan. 2015 yilda aeroport 77,5 mln nafar yo‘lovchini qabul qilib, Londondagi Hitrou aeroportini ortda qoldirdi. Shuningdek, aeroportdan 2015 yilda 2,51 mln metrik tonnalik yuk o‘tkazilgan. Bu natija borasida 1-o‘rinni Hongong aeroporti egalladi.